“संक्षिप्त” और “समीक्षा” ही यहाँ पर महत्वपूर्ण शब्द हैं। एक्ज़ीक्यूटिव समरी किसी भी प्रकार से विस्तृत नहीं होगी, और न ही यह मूल दस्तावेज़ के बदले में होगी। एक्ज़ीक्यूटिव समरी को कभी भी मूल दस्तावेज़ के 10% से अधिक लंबा नहीं होना चाहिए। आप तो उसे 5% से 10% के बीच में रखने के लिए प्रयास करिए। एक्ज़ीक्यूटिव समरी संक्षेपण से बिलकुल भिन्न होती है। संक्षेपण तो पाठक को ओवरव्यू और ओरिएंटेशन देता है, जबकि एक्ज़ीक्यूटिव समरी उसे एक तरह से सारांश देती है। आम तौर पर संक्षेपण शिक्षा के क्षेत्र में लिखे जाते हैं जबकि एक्ज़ीक्यूटिव समरी व्यावसायिक उद्देश्यों से। एक्ज़ीक्यूटिव समरी लिखने वाले आधिकांश आधिकारिक स्त्रोतों का मत है कि इसमें निश्चित शैली और संरचनात्मक निर्देश लागू होने चाहिए। जिनमें ये प्रमुख हैं:   पैरा छोटे और संक्षिप्त होने चाहिए। चाहे आपने मूल रिपोर्ट नहीं भी पढ़ी हो, एक्ज़ीक्यूटिव समरी से अर्थ समझ में आना चाहिए। एक्ज़ीक्यूटिव समरी ऐसी भाषा में होनी चाहिए जो कि लक्षित पाठकों के लिए उचित हो। एक्ज़ीक्यूटिव समरी में समस्या स्पष्ट रूप से बताई जानी चाहिए, चाहे वह सप्लाई चेन प्रबंधन हो या विदेशों में मार्केटिंग कैम्पेन। एक्ज़ीक्यूटिव समरियों में खास तौर से समस्या स्पष्ट की जानी चाहिए क्योंकि मूल दस्तावेज़, जिन पर ये आधारित होती हैं, जैसे कि रिक्वेस्ट फॉर प्रोपोज़ल (आरएफ़पी), अक्सर ऐसे तकनीकी लोगों द्वारा लिखे जाते हैं जिन्हें वैचारिक मामलों की कम समझ होती है। सुनिश्चित करिए कि समस्या को स्पष्ट, समझ में आने योग्य शब्दों में समझाया जाये। समस्या को सदैव ही समाधान की आवश्यकता होती है। किसी दावे का उद्देश्य प्रस्तुत करने के लिए (और वह कारण देने, कि व्यापार में निवेश क्यों किया जाये), आपको समाधान इतने स्पष्ट रूप से देना होगा कि समस्या का निदान उचित तरह से हो सके। यदि आपकी समस्या स्पष्ट रूप से लिखी नहीं होगी, तब आपका समाधान भी उतना अर्थपूर्ण नहीं होगा। एक्ज़ीक्यूटिव समरी कोई निबंध नहीं है; उसमें लेखों के लंबे-लंबे ब्लॉक होने की ज़रूरत नहीं है। अगर उनसे “समझ में आना” आसान होता है या सारांश “पर नज़र दौड़ाना” सरल होता हो, तब उनका इस्तेमाल करना उचित है:    ग्राफ़िक्स। सही जगह पर लगाया हुआ चित्र, जिससे क्लायंट की समस्या की सटीक प्रकृति स्पष्ट होती हो, सारांश के मुख्य मुद्दे को सामने लाता है। दृष्टि को प्रेरणा देना, अक्सर उतना ही प्रभावी होता है जितना विश्लेषण। बुलेट्स। सूचना की लंबी सूची को सुगम बुलेट्स में तोड़ा जा सकता है। शीर्षक। यदि आवश्यक हो, तो शीर्षकों से, सारांश के थीमों को संगठित करिए। इससे पाठक को सारांश पढ़ने से दिशाज्ञान में मदद मिलेगी। जार्गन समझदारी का दुश्मन है। वह बस व्यापारिक दुनिया में लोकप्रिय होता है। “इंटरफेस,” “लेवरेज,” “कोर कॉमपीटेंसी,” और “बर्निंग प्लेटफ़ॉर्म” जैसे शब्दों का इस्तेमाल मत करिएगा। इनसे असली अर्थ छुप जाता है और आपकी समरी अस्पष्ट और धुंधली हो जाती है।
Understand that an executive summary is a short review of a business document. Make sure it adheres to certain stylistic and structural guidelines. Define the problem. Provide a solution. Use graphics, bullet points, and headings if the document is easier to skim that way. Keep the writing fresh and jargon-free.